ועדת העבודה, הרווחה והבריאות, כנסת 18, פרוטוקול מספר 87, 2009-07-22 09:30

חיים כץ: היום ה-22 ביולי, א' באב תשס"ט, אני מתכבד לפתוח את ועדת העבודה, הרווחה והבריאות של כנסת ישראל ואנחנו נדון בהצעת חוק ההסכמים הקיבוציים.

חיים כץ: מה לעשות שאנחנו כנראה עובדים פחות מדי ואנחנו מסיימים חוקים והממשלה מוחקת ואנחנו מעלים את זה מחדש.

חיים כץ: לצערי הרב חוק הסכמים קיבוציים נמשך בעקבות בקשת הממשלה לפי סעיף 127.

חיים כץ: אנחנו באים לדיון מחודש.

חיים כץ: וגברתי היועצת המשפטית של הוועדה.

קריאה: למה זה דיון מחודש?

חיים כץ: כמו שיושב ראש ועדה יכול למשוך הצעת חוק בין שנייה לשלישית, אחרי שעוברת השנייה שואל היו"ר להעלות שלישית?

חיים כץ: אומר כן, אז מעלים, אומר לא, אז הוא יכול למשוך.

חיים כץ: גם הממשלה יכולה למשוך הצעת חוק ממשלתית.

חיים כץ: והיא ביקשה למשוך.

נועה בן שבת: אנחנו חוזרים פה בעצם לנוסח שמוצע כאן ואני מבינה שהוא מוסכם על הגורמים השונים.

נועה בן שבת: תיכף אולי נשמע ממי שרצה עוד להבהיר הבהרות.

נועה בן שבת: אנחנו חוזרים פה על חלק מהרעיון שעלה בהצעת החוק.

נועה בן שבת: אם יש הוראה בהסכם קיבוצי ענפי, הסכם קיבוצי כללי ענפי שקובעת הוספה מפורשת, היא מפנה במפורש לחוק שכר מינימום, קובעת הוספה מפורשת על חוק שכר מינימום, והיא הורחבה בצו הרחבה על ידי שר התמ"ת להוראה הזאת, מהסוג הזה המיוחד של הוספה מפורשת על שכר המינימום יהיה תוקף פלילי.

נועה בן שבת: ההוראה הזאת עכשיו תיקבע בחוק והיא תהיה בלי תוספות, בלי צווים, בלי אישורים.

נועה בן שבת: אם ירצו להוסיף בעתיד הוראות נוספות יצטרכו לבוא ולתקן את החוק בחקיקה ראשית, יצטרכו להסביר למה הוראות אחרות צריכות לקבל את אותו מעמד, לקבל את אותו תוקף, אבל כרגע אנחנו מדברים רק על הוראה שמדברת על הוספה מפורשת לשכר המינימום שקבוע בחוק שכר מינימום.

חיים כץ: על מנת שזה יהיה יותר ברור תקריאי את התקנה.

נועה בן שבת: אנחנו מדברים על סעיף 2.

נועה בן שבת: הוא יבוא במקום סעיפים 2 ו-3 בהצעה שאושרה על ידי הוועדה.

נועה בן שבת: בהצעה גם שעברה קריאה ראשונה.

נועה בן שבת: סעיף 2 תיקון סעיף 33 י"ד.

נועה בן שבת: בסעיף 33 י"ד לחוק העיקרי.

נועה בן שבת: (1) האמור בו יסומן "(א)" ובו, אחרי "לחוק העונשין התשל"ז -1977" יבוא "(להלן חוק העונשין), (2) אחרי סעיף קטן (א) יבוא: "(ב) (1) מעביד העובר על הוראה שבהסכם קיבוצי כללי ענפי תקף, שתחולתה הורחבה בצו הרחבה תקף לפי סעי 25, והקובעת במפורש הוספה על שכר המינימום שנקבע בחוק שכר מינימום, התשמ"ז -1987, דינו – קנס כאמור בסעיף 61(א)(3) לחוק העונשין.

חיים כץ: יש מישהו פה שרוצה להעיר?

חיים כץ: אם לא צריך להעיר אז לא צריך.

נועה בן שבת: זה תיקון מס' 8.

נועה בן שבת: כי בינתיים עבר חוק ההתייעלות והוא תיקון מס' 7.

חיים כץ: תודה רבה על ההערה.

חיים כץ: במקומה.

חיים כץ: לפרוטוקול.

מיכל חילי: מיכל חילי עורכת דין מלשכת התיאום.

מיכל חילי: אנחנו מסכימים לנוסח הזה על בסיס ההבנה כפי שהוצגה עכשיו על ידי היועצת המשפטית.

חיים כץ: מצוין.

חיים כץ: יש פה עוד מישהו שרוצה להגיד.

חיים כץ: לא.

חיים כץ: אז אנחנו נעבור להצבעה.

חיים כץ: בעד – פה אחד תודה רבה.

חיים כץ: מאחר וכולם פה אחד, אין מתנגדים.

חיים כץ: הישיבה נעולה.

חיים כץ: אני מקווה שממשלת ישראל לא תמשוך את זה.